### Beslutning

Fremsendes til Kulturudvalget til behandling i henhold til beslutning i byrådets møde den 5. februar 2020.

### Resumé

Byrådet behandlede på byrådsmødet d. 20. marts 2019 et forslag fra [adresse] og unge byrådet. Forslaget havde til hensigt at imødekomme de unges udfordringer med nemID, Digital Post og offentlig digitalisering. Forslaget var todelt hhv. omhandlede uddannelse i brug af digitale platforme samt udvikling af en borgerserviceportal for unge på [adresse] hjemmeside.

På byrådsmøde d. 14. august 2019 blev det besluttet, at Kultur og Borgerservice skulle vende tilbage til byrådet med forslag der adresserer problemstillingen med de unge og offentlig digitalisering.

Kultur og Borgerservice har på den baggrund foreslået tre konkrete indsatser:

* Samarbejdsforum mellem Borgerservice og de unge
* Borgersamling om unge og digitalisering
* Undervisningskonceptet om offentlig digitalisering: Morten Carlsen – Nemmere - Nemmest- NemID

Ydermere findes der to bredere handlinger i politikken for Borgerservice og Biblioteker 2019-2022 - Digitalt medborgerskab og Film X, som også adresserer problemstillingerne. Initiativerne er endnu i konceptudviklingsfasen, men forventes igangsat i løbet af 2020.

### Indstilling

Det indstilles:

At 1) byrådet tiltræder de igangsatte og foreslåede initiativer ift. at imødegå de unges udfordringer med offentlig digitalisering.

### Sagens forløb

23-01-2020 Borgmesterens Afdeling påtegning

Fremsendes til Magistraten.

Borgmesterens Afdeling har ingen bemærkninger til indstillingen.

 27-01-2020 Magistraten

Fremsendes til [adresse] med bemærkning, at Magistraten i mødet den 27. januar 2020 anbefaler, at byrådet tiltræder Magistratsafdelingen for Kultur og Borgerservices indstilling af 7. januar 2020.

Tommy Møller deltog ikke i sagens behandling.

 05-02-2020 [adresse]
Fremsendes til Kulturudvalget til behandling i henhold til beslutning i byrådets møde den 5. februar 2020.